Source: http://dtt.ogyk.hu/hu/gyujtemenyismertetok/jogforrasok/dontvenytarak/item/292-a-dontvenyek-kozzetetele
Timestamp: 2017-05-28 02:47:14+00:00

Document:
Keresés...	English	Kezdőlap Jogforrások Döntvénytárak A döntvények közzététele
1. oldal / 2A Magyar Királyi Kúria döntvényeinek közzététele
A döntvényeket indokokkal együtt az e célra 1882. január 1-jével megnyitott ún. döntvénykönyvbe vezetik be és a hivatalos lapnak azonnal közzététel végett megküldik. 1907. évi XVIII. tc. a Bűnvádi Perrendtartásról szóló 1896. évi XXXIII. tc. módosításáról és kiegészítéséről
A kir. Kúria büntető teljes ülésének és vegyes teljes ülésének határozataiból, valamint a királyi Kúriának büntető ügyekben hozott egyéb elvi határozataiból hivatalos gyűjteményt kell készíteni. A gyűjteménybe felveendő elvi határozatokat bizottság választja ki, amely bizottság elnöke a királyi Kúria büntető szakosztályának vezetője, tagjai pedig a királyi Kúria büntető tanácsainak vezetői és a koronaügyész vagy helyettese. A gyűjteményt, mint a királyi Kúriának hivatalos kiadványát, az igazságügyi miniszter teszi közzé. Az igazságügyi miniszter fel van hatalmazva arra, hogy a gyűjteménybe felveendő határozatok kiválasztásánál és a gyűjtemény közzétételénél követendő eljárást rendeleti úton szabályozza. A m. kir. igazságügyminiszter 1907. évi 17.700. I. M. számú rendelete ... az 1907. évi XVIII. törvénycikkben az igazságszolgáltatás egyöntetűségének megóvása végett megállapított rendelkezések végrehajtásáról A királyi Kúria elnöke a teljes ülési határozat hiteles kiadmányát az igazságügyi miniszternek három példányban, továbbá a Budapesti Közlöny és az Igazságügyi Közlöny szerkesztőségének, valamint a királyi Kúria büntetőjogi bizottságának egy-egy példányban megküldi. Büntetőjogi Határozatok Tára (B. H. T.)
A B. H. T.-ba a büntető és a vegyes teljes ülési határozatokat indokolásukkal együtt teljes szövegükben veszik fel. Az előző két pontban szereplő határozatok esetében közzé teszik az elvi kijelentést tartalmazó fejezetet, a tényvázlatot, a határozat és az indokolás azon részének szószerinti szövegét, amely az elvi kérdésre vonatkozik. 1912. évi LIV. törvénycikk A polgári perrendtartásról szóló 1911. évi I. törvénycikk életbeléptetéséről (Ppé.) A jogegységi és teljes ülési határozatokat a hivatalos lapban teszik közzé. A törvénycikk 78. §-a kimondja, hogy a királyi Kúria határozataiból hivatalos gyűjteményt kell készíteni. A gyűjteménybe felveendő elvi határozatokat bizottság választja ki. (polgári jogi bizottság, büntetőjogi bizottság). A gyűjteményt, mint a királyi Kúriának hivatalos kiadványát az igazságügyi miniszter teszi közzé.
A határozatok meghozatalának, nyilvántartásának, közzétételének részletes szabályait az 1912. évi 59.200. I. M. sz. rendelet szabályozza. A m. kir. igazságügyminiszter 1912. évi 59.200 I. M. számú rendelete a kir. Kúria döntvényeiről és a kir. bíróságok elvi jelentőségű határozatairól Az alábbi két gyűjtemény, mint a királyi Kúria hivatalos kiadványa jelenik meg: Polgárijogi Határozatok Tára (P. H. T.) Tartalmazza valamennyi polgári teljes ülés határozatát (a rendelet életbelépte előtt hozott és még hatályban lévőeket is), a polgári jogegységi határozatokat, valamint a királyi Kúriának a rendelet életbelépte után, polgári ügyekben hozott olyan elvi jelentőségű határozatait, amelyek felvételét a polgári jogi bizottság elrendelte.
A döntvények közzétételére vonatkozó jogszabályok: A m. kir. igazságügyminiszter 1912. évi 59.200 I. M. számú rendelete a kir. Kúria döntvényeiről és a kir. bíróságok elvi jelentőségű határozatairól
« Döntvényműfajok
Döntvényjog »

References: Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria 
 Kúria